《书怀奉简兰若提举》
元代·黄庚

十年湖海叹飘零，晚景投闲百念轻。
看水看山真有味，学书学剑恨无成。
竹风吟晓诗情动，梧雨敲秋客梦惊。
老傍人门非久计，不如归去学渊明。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。